*Saskaņā ar Ministru kabineta 2016. gada 12. aprīļa noteikumu Nr. 225* *3.pielikumu*

**Informācija par piemaksām, prēmijām, naudas balvām, sociālajām garantijām un to noteikšanas kritērijiem institūcijā**

1.tabula

**Informācija par piemaksām, prēmijām un naudas balvām**

|  |  |  |  |
| --- | --- | --- | --- |
| Nr. p. k. | Piemaksas vai prēmijas veids, naudas balva | Piemaksas, prēmijas vai naudas balvas apmērs (*euro* vai %) | Piešķiršanas pamatojums vai kritēriji |
| 1 | 2 | 3 | 4 |
| 1. | Prēmija saskaņā ar nodarbinātā ikgadējo darba izpildes novērtējumu (vienreiz gadā) | 1) 75 % apmērā no mēnešalgas, ja darba izpildes novērtējums ir "teicami";    2) 65 % apmērā no mēnešalgas, ja darba izpildes novērtējums ir "ļoti labi";    3) 55 % apmērā no mēnešalgas, ja darba izpildes novērtējums ir "labi". | Valsts un pašvaldību institūciju amatpersonu un darbinieku atlīdzības likuma (turpmāk – Atlīdzības likums) 16.panta otrā daļa.   Ministru kabineta 2022.gada 21.jūnija noteikumu Nr.361 „Noteikumi par valsts institūciju amatpersonu un darbinieku darba samaksu un tās noteikšanas kārtību, kā arī par profesijām un specifiskajām jomām, kurām piemērojams tirgus koeficients” (turpmāk – Noteikumi Nr.361) 25.punkts.  Prēmijas apmērs tiek pārskatīts reizi gadā, iedalīto finanšu resursu ietvaros.  Prēmijas apmēru aprēķina no darbinieka mēnešalgas, kas bija spēkā darba izpildes novērtēšanas perioda pēdējā datumā.  Piešķir, ja:  - darbinieks kalendārajā gadā, par kuru tiek veikta ikgadējā novērtēšana, ir nostrādājis ne mazāk kā deviņus mēnešus;  - laika posms no darba izpildes novērtēšanas pēc ilgstošas attaisnotas prombūtnes līdz kalendārā gada beigām, par kuru tiek veikta ikgadējā novērtēšana, ir ilgāks par trīs mēnešiem. |
| 2. | Piemaksa par īstenojamiem ministrijas stratēģiskajiem mērķiem:  - par ieguldījumu darba plāna uzdevumu izpildē;  - par ieguldījumu ministrijas prioritāro pasākumu īstenošanā;  - par ieguldījumu ministrijas un nozares stratēģijas īstenošanā. | Var piešķirt līdz 30% no mēnešalgas mēnesī | Atlīdzības likuma 14.panta divpadsmitā daļa. |
| 3. | Piemaksa (par pienākumu pildīšanu papildus saviem tiešajiem amata pienākumiem):  - par ilgstošā prombūtnē (bērna kopšanas atvaļinājums, atvaļinājums bez darba samaksas saglabāšanas, darbnespēja) esoša nodarbinātā aizvietošanu;  - par citu pienākumu pildīšanu papildus amata aprakstā noteiktajam (papildu pienākumi un/ vai iepriekš neparedzēti uzdevumi, komisiju, darba grupu darbs; projektu īstenošana/ vadīšana vai administratīvā atbalsta pasākumu veikšana projektu īstenotājiem; darba procesu pilnveide, panākot resursu ietaupījumu un/ vai administratīvā sloga samazinājumu; ideju iesniegšana, kuras KAIZEN ietvaros tiek atbalstītas un īstenotas; jauno nodarbināto apmācība, attīstīšana un konsultēšana). | Var piešķirt līdz 30% no mēnešalgas mēnesī | Atlīdzības 14.panta pirmā daļa.   Piemaksu par ilgstošā prombūtnē esoša nodarbinātā aizvietošanu piešķir, sākot no vienpadsmitās kalendāra dienas.  Ja vienu nodarbināto aizvieto divi nodarbinātie, piemaksas kopējais apmērs nepārsniedz 20%.  Piemaksu par jauno nodarbināto apmācību, attīstīšanu un konsultēšanu piešķir līdz 10% no nodarbinātā mēnešalgas.  Maksimālā piemaksu summa (Atlīdzības likuma 14.panta divpadsmitā daļa un Atlīdzības likuma 14.panta pirmā daļa), ko var piešķirt nodarbinātajam kalendāra mēnesī, nepārsniedz 30% no nodarbinātā mēnešalgas. |
| 4. | Piemaksa par virsstundu darbu | 100% apmērā no noteiktās stundas algas likmes | Atlīdzības likuma 14.panta sestā daļa. |
| 5. | Speciālā piemaksa par diplomātisko rangu | 20% no mēnešalgas mēnesī | Atlīdzības likuma 15.panta pirmā daļa.  Noteikumu Nr.361 24.punkts. |
| 7. | Naudas balva par būtisku ieguldījumu ministrijas mērķu sasniegšanā | Var piešķirt līdz vienas mēnešalgas apmēram vienreiz gadā | Atlīdzības likuma 3.panta ceturtās daļas 5.punkts. |

2.tabula

**Informācija par sociālajām garantijām**

|  |  |  |  |
| --- | --- | --- | --- |
| Nr. p. k. | Sociālās garantijas veids | Sociālās garantijas apmērs (*euro* vai %) | Piešķiršanas pamatojums vai kritēriji |
| 1 | 2 | 3 | 4 |
| 1. | Mācību izdevumu kompensācija | Līdz 30% no augstskolas noteiktās mācību gada maksas | Atlīdzības likuma 26.pants.  Kompensē, ja darbinieks izglītību iegūst jurisprudencē, ekonomikā, vadības zinībās vai citā pielīdzināmā jomā. |
| 2. | Kvalifikācijas paaugstināšanas izdevumu segšana | Mācību kursu, semināru izdevumi | Atlīdzības likuma 27.pants, NEVIS apstiprinātās mācību vajadzības. |
| 3. | Pabalsts darbiniekam/ierēdnim, kura apgādībā ir bērns ar invaliditāti līdz 18 gadu vecumam | 750 *euro* apmērā vienu reizi kalendārā gada laikā | Atlīdzības likuma 3.panta ceturtās daļas 7.punkts. |
| 4. | Atvaļinājuma pabalsts | 50 % apmērā no mēnešalgas | Atlīdzības likuma 3.panta ceturtās daļas 8.punkts; ikgadējās darba izpildes novērtējums.  Kritēriji: amata (darba) pienākumu izpildes novērtējums ir „labi”, „ļoti labi” vai „teicami”.  Darba ilgums ministrijā ne mazāk kā viens gads.  Izmaksā vienu reizi kalendāra gadā, pirmo reizi konkrētajā gadā aizejot vismaz vienas nepārtrauktas kalendāra nedēļas ilgā ikgadējā apmaksātā atvaļinājumā.  Konkrētais apmērs tiek pārskatīts reizi gadā, iedalīto finanšu resursu ietvaros.  Konsultatīvajām amatpersonām:  Piešķir vienu reizi budžeta gadā un izmaksā, konkrētajā gadā aizejot ikgadējā apmaksātajā atvaļinājumā, kas nav īsāks par 1 kalendāro nedēļu, ja nepārtraukti nodarbināts ne mazāk kā sešus mēnešus. |
| 5. | Izdevumi, kas saistīti ar obligātām veselības pārbaudēm | Līdz 50 *euro* | Darba aizsardzības likuma 15.pants.  Ja darbinieks obligāto veselības pārbaudi veicis par saviem līdzekļiem. |
| 6. | Veselības apdrošināšana | Esošo finanšu līdzekļu ietvaros un normatīvajos aktos noteiktajā apmērā, ne vairāk kā 426,86 *euro* gadā | Atlīdzības likuma 37.pants, likuma “Par iedzīvotāju ienākuma nodokli” 8. panta piektā daļa.  Darbiniekiem, pēc pārbaudes laika izturēšanas; darbiniekiem, kuriem pārbaudes laiks nav noteikts.  Nepiešķir ekonomikas ministra biroja ārštata darbiniekiem, darbiniekiem, kuriem terminētais darba līgums ir uz periodu, kas īsāks par vienu gadu, izņemot, ja ir saņemts valsts sekretāra akcepts pēc darbinieka pamatota iesnieguma. |
| 7. | Pabalsti un kompensācijas, veselības apdrošināšana un apdrošināšana pret nelaimes gadījumiem nozares padomniekiem (darba vieta Brisele un Parīze) | Normatīvajos aktos un ministrijas rīkojumos noteiktajā apmērā | Atlīdzības likuma 36.pants un 37.pants;  Diplomātiskā un konsulārā dienesta likums;  Ministru kabineta 2010.gada 29.jūnija noteikumi Nr.602 "Noteikumi par pabalstu un kompensāciju apmēriem diplomātiskā un konsulārā dienesta amatpersonām (darbiniekiem), valsts tiešās pārvaldes amatpersonām (darbiniekiem), karavīriem, prokuroriem un sakaru virsniekiem par dienestu ārvalstīs un to izmaksas kārtību";  ministrijas rīkojumi. |
| 8. | Pabalsts sakarā ar ģimenes locekļa vai apgādājamā nāvi | Vienas minimālās mēneša darba algas apmērā | Atlīdzības likuma 20.pants |
| 9. | Atlaišanas pabalsts | Atlīdzības likumā noteiktajā apmērā | Atlīdzības likuma 17.pants |
| 10. | Sabiedriskā transporta izdevumu kompensācija | Pēc faktiskā izlietojuma | Atlīdzības likuma 29.panta pirmā daļa.  Darbinieku darba pienākumu veikšanai. |
| 11. | Sakaru izdevumu kompensācija | Sākot no 15 *euro* mēnesī un ne vairāk kā 100 *euro* mēnesī (bez papildus limita ārvalstu sarunām) | Atlīdzības likuma 32.pants.  Darbiniekiem, kuriem darba pienākumu veikšanai ir nepieciešams ministrijas apmaksāts mobilo sakaru pieslēgums.  Limiti, atbilstoši ieņemamajam amatam. |
| 12. | Brīvdiena sakarā ar bērna skolas gaitu uzsākšanu 1.-4.klasē | 1 apmaksāta brīvdiena | Atlīdzības likuma 3.panta ceturtās daļas 4.punkts. |
| 13. | Brīvdiena izlaiduma dienā nodarbinātajam vai tā bērnam absolvējot izglītības iestādi | 1 apmaksāta brīvdiena | Atlīdzības likuma 3.panta ceturtās daļas 2.punkts. |
| 14. | Brīvdienas saistībā ar stāšanos laulībā | 3 apmaksātas brīvdienas | Atlīdzības likuma 3.panta ceturtās daļas 3.punkts. |
| 15. | Ikgadējais apmaksātais papildatvaļinājums | Līdz 3 darba dienām gadā | Atlīdzības likuma 42.panta pirmā daļa, Darba likuma 151.pants.  Par vienu vai diviem aprūpē esošiem bērniem vecumā līdz 14 gadiem (ieskaitot) – 1 darba diena.  Par aprūpē esošiem trīs vai vairāk bērniem vecumā līdz 16 gadiem vai bērnu ar invaliditāti līdz 18 gadu vecumam – 3 darba dienas. |